Legea nr. 323 din 5 Iulie 2005

pentru modificarea si completarea Ordonantei Guvernului nr. 105/1999 privind acordarea unor drepturi persoanelor persecutate de catre regimurile instaurate in Romania cu incepere de la 6 septembrie 1940 pana la 6 martie 1945 din motive etnice 

Publicata in Monitorul oficial 635 din 13 Iulie 2005. 

Parlamentul Romaniei adopta prezenta lege. 
ART. I 
Ordonanta Guvernului nr. 105/1999 privind acordarea unor drepturi persoanelor persecutate de catre regimurile instaurate in Romania cu incepere de la 6 septembrie 1940 pana la 6 martie 1945 din motive etnice, publicata in Monitorul Oficial al Romaniei, Partea I, nr. 426 din 31 august 1999, aprobata cu modificari si completari prin Legea nr. 189/2000, cu modificarile si completarile ulterioare, se modifica si se completeaza dupa cum urmeaza: 
1. La articolul 1, litera f) va avea urmatorul cuprins: 
"f) este sotul sau sotia persoanei asasinate ori executate din motive etnice sau in urma masacrelor indreptate impotriva populatiei minoritare, daca ulterior nu s-a recasatorit;" 
2. La articolul 1, dupa litera f) se introduce o litera noua, litera g), cu urmatorul cuprins: 
"g) a fost evacuata din locuinta pe care o detinea." 
3. La articolul 2, dupa alineatul (3) se introduce un alineat nou, alineatul (4), cu urmatorul cuprins: 
"(4) Persoanele care s-au aflat in situatia prevazuta la art. 1 lit. g) au dreptul la o indemnizatie lunara in acelasi cuantum cu al indemnizatiei acordate persoanelor prevazute la art. 1 lit. d) si e)." 
4. La articolul 7, alineatul (1) va avea urmatorul cuprins: 
"Art. 7. - (1) Stabilirea si plata drepturilor prevazute in prezenta ordonanta se fac de casa judeteana de pensii sau, dupa caz, de Casa de pensii a municipiului Bucuresti. Pentru stabilirea situatiilor prevazute la art. 1 se infiinteaza, in cadrul fiecarei case judetene de pensii, o comisie alcatuita din presedinte si 3 membri. Presedintele trebuie sa fie jurist. In luarea hotararilor referitoare la stabilirea drepturilor prevazute de lege, comisia solicita avizul organizatiilor minoritatilor nationale legal constituite. Comisia lucreaza in prezenta a doua treimi din numarul total al persoanelor care o alcatuiesc si adopta hotarari cu acordul majoritatii membrilor prezenti." 
5. La articolul 7, dupa alineatul (1) se introduc doua alineate noi, alineatele (1^1) si (1^2), cu urmatorul cuprins: 
"(1^1) La nivelul Casei de pensii a municipiului Bucuresti, comisia prevazuta la alin. (1) este formata din presedinte si 10 membri. 
(1^2) Avizul organizatiilor minoritatilor nationale se va elibera in 30 de zile de la solicitare." 
6. Articolul 9 va avea urmatorul cuprins: 
"Art. 9. - Membrilor comisiei constituite in baza art. 7 li se acorda o indemnizatie lunara de 500.000 lei. Plata indemnizatiilor pentru membrii comisiei se face de casa judeteana de pensii sau, dupa caz, de Casa de pensii a municipiului Bucuresti din bugetul de stat si inceteaza in 60 de zile de la expirarea termenului de depunere a cererilor." 
ART. II 
La data intrarii in vigoare a prezentei legi se modifica art. II din Legea nr. 586/2002 pentru modificarea art. 1 lit. c) din Ordonanta Guvernului nr. 105/1999 privind acordarea unor drepturi persoanelor persecutate de catre regimurile instaurate in Romania cu incepere de la 6 septembrie 1940 pana la 6 martie 1945 din motive etnice, publicata in Monitorul Oficial al Romaniei, Partea I, nr. 808 din 7 noiembrie 2002, in sensul ca cererile prevazute la art. 7 alin. (2) din Ordonanta Guvernului nr. 105/1999, astfel cum a fost aprobata si modificata prin Legea nr. 189/2000, cu modificarile ulterioare, se depun pana la data de 31 decembrie 2006. 
ART. III 
Ordonanta Guvernului nr. 105/1999 privind acordarea unor drepturi persoanelor persecutate de catre regimurile instaurate in Romania cu incepere de la 6 septembrie 1940 pana la 6 martie 1945 din motive etnice, publicata in Monitorul Oficial al Romaniei, Partea I, nr. 426 din 31 august 1999, cu modificarile si completarile ulterioare, inclusiv cu cele aduse prin prezenta lege, se va republica in Monitorul Oficial al Romaniei, Partea I, dandu-se textelor o noua numerotare. 

Aceasta lege a fost adoptata de Parlamentul Romaniei, cu respectarea prevederilor art. 75 si ale art. 76 alin. (2) din Constitutia Romaniei, republicata. 

